Ülejärgmisse rattapunkti viiv tee oli kaetud paksu lumega. Meie küsimusele, "kas rattaga saab?", vastasid punktist tulijad "suuskadega saab!". Kuna Kei hakkas  väljendama esimesi väsimusmärke, siis sumpamise läbi lume võtsime Mariga ette kahekesi. See oli vähemalt orienteerumise mõttes lihtne, sest lumine rada oli hästi ette sõtkutud. Sealt edasi püüdsime ülejärgmises punktis kinni Talkie-talkie, kes nüüd omakorda meile lühidalt sappa võttis. Meie teed läksid aga kiiresti lahku, kui otsustasime minna erinevate punktide järele.